2021. gada 5. maijā Rīkojums Nr. 302

Rīgā (prot. Nr. 38 2. §)

**Par disciplinārsodu**

1. Ņemot vērā pret Zāļu valsts aģentūras direktoru Svenu Henkuzenu ierosinātās disciplinārlietas (ierosināta ar veselības ministra 2021. gada 8. aprīļa lēmumu Nr. 01-04.1/8) izmeklēšanā konstatēto un norādītos apsvērumus (disciplinārlietas izmeklēšanas komisijas 2021. gada 26. aprīļa atzinums), šā rīkojuma anotācijā minētos apsvērumus, kā arī ievērojot Valsts civildienesta likuma 11. panta trešo daļu un Ministru kabineta 2012. gada 31. jūlija noteikumu Nr. 537 "Zāļu valsts aģentūras nolikums" 1. un 6. punktu, saskaņā ar [Valsts civildienesta ierēdņu disciplināratbildības likuma](http://likumi.lv/doc.php?id=136110) 31. panta otro daļu atbalstīt disciplinārsoda – pazemināšana amatā uz trim gadiem – piemērošanu Zāļu valsts aģentūras direktoram S. Henkuzenam.

2. Saskaņā ar [Valsts civildienesta ierēdņu disciplināratbildības likuma](http://likumi.lv/doc.php?id=136110) 31. panta otro daļu pilnvarot veselības ministru, pamatojoties uz šā rīkojuma 1. punktu, kā arī [Valsts civildienesta ierēdņu disciplināratbildības likuma](http://likumi.lv/doc.php?id=136110) 16. panta otro un trešo daļu, 30. panta pirmo un otro daļu, 31. panta pirmās daļas 1. punktu un 36. panta otro daļu, piemērot Zāļu valsts aģentūras direktoram S. Henkuzenam disciplinārsodu, pazeminot S. Henkuzenu amatā uz trim gadiem un pārceļot Veselības inspekcijas vadītāja vietnieka veselības aprūpē amatā, vienlaikus nosakot, ka disciplinārsoda izpilde sāksies no dienas, kad S. Henkuzens atgriezīsies no bērna kopšanas atvaļinājuma un turpinās aktīvo civildienestu.

Ministru prezidents A. K. Kariņš

Veselības ministrs D. Pavļuts